ইদের দিন ইউনুসকে ফোন পাক প্রধানমন্ত্রীর, কী কথা হল দু’জনের?

ওয়েব ডেস্ক: কয়েকদিন আগেই চীনে সফরে গিয়েছিলেন বাংলাদেশের অন্তর্বর্তী সরকারের প্রধান উপদেষ্টা মহম্মদ ইউনুস (Mohammed Yunus)। বৈঠক শেষে চীন এবং বাংলাদেশের (Bangladesh) মধ্যে সুসম্পর্কের কথা বলেছেন তিনি। এর মধ্যে আবার পাকিস্তানের (Pakistan) সঙ্গে সম্পর্কে উন্নতির আভাষ মিলল। কারণ সোমবারই পাকিস্তানের প্রধানমন্ত্রী শাহবাজ শরিফের (Shehbaz Sharif) সঙ্গে ফোনে কথা বলেছেন ইউনুস। জানা গিয়েছে, ফোনালাপে দুই রাষ্ট্রপ্রধানের মধ্যে অনেকক্ষণ কথা হয়।

এই বিষয়টি জানিয়েছেন খোদ পাক প্রধানমন্ত্রী শাহবাজ শরিফ। সামাজিক মাধ্যমে তিনি একটি পোস্টে করে শরিফ লেখেন, “অধ্যাপক তথা প্রধান উপদেষ্টা মহম্মদ ইউনুসের সঙ্গে অনেকটা সময় ফোনে কথা হয়েছে। আমি তাঁকে ইদের শুভেচ্ছা জানিয়েছি। আগামী দিনে পাকিস্তান ও বাংলাদেশের সম্পর্ক নতুন করে মাইলেজ পাবে বলে আমি আশাবাদী। পাশাপাশি, ওনাকে ওনার সুবিধামতো পাকিস্তানে আসার জন্য আমন্ত্রণ জানিয়েছি।”

আরও পড়ুন: ৩০০-র বেশি পড়ুয়ার ভিসা বাতিল করল ট্রাম্প সরকার! কিন্তু কেন?

উল্লেখ্য, আগামী মাসের শেষের দিকে পাকিস্তানের উপপ্রধানমন্ত্রী এবং বিদেশমন্ত্রী বাংলাদেশ সফর করবেন। জানা গিয়েছে, এই সফরের উদ্দেশ্য দুই দেশের মধ্যে বাণিজ্য সম্পর্ক বৃদ্ধি করা। প্রধানমন্ত্রী শরিফ তাঁর ফোনালাপেও এই সফরের কথা উল্লেখ করেছেন বলে খবর।

Had a pleasant telephone conversation with H.E. Prof. Dr. Muhammad Yunus, Chief Adviser of Bangladesh @ChiefAdviserGoB. Exchanged Eid ul Fitr greetings and reaffirmed our shared commitment to further strengthen Pakistan-Bangladesh ties. Looking forward to DPM/FM’s visit to Dhaka…

— Shehbaz Sharif (@CMShehbaz) March 31, 2025

তবে এর আগেও মিশরে আয়োজিত ডি-৮ সামিটে পাকিস্তানের প্রধানমন্ত্রী শাহবাজ শরিফের সঙ্গে বৈঠক করেছিলেন মহম্মদ ইউনুস। বাংলাদেশে অন্তর্বর্তী সরকার গঠনের পর থেকে, ইউনুস সরকার অতীতের সব দ্বন্দ ভুলে পাকিস্তানের সঙ্গে সম্পর্কে উন্নতি করতে চাইছে। মিশরের বৈঠকে, ইউনুস পাকিস্তানের প্রধানমন্ত্রীকে একাত্তরের স্মৃতি ভুলে সকল দ্বন্দ্ব সমাধানের পথে এগিয়ে যাওয়ার আহ্বান জানান। এবার তারই প্রতিফলনই দেখা যাচ্ছে দুই দেশের প্রধানের বার্তালাপে।